pythainlp/thaigov-v2-corpus-22032023 huggingface dataset:
วันพุธที่ 18 มกราคม 2566
นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายนางสุขสมรวย วันทนียกุล เลขานุการรัฐมนตรีว่าการกระทรวงคมนาคม
หารือกับสหภาพแรงงานรัฐวิสาหกิจ รถไฟฟ้า เมื่อวันที่ 18 มกราคม 2566 ณ ห้องประชุมกระทรวงคมนาคม
นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้ นางสุขสมรวย วันทนียกุล เลขานุการรัฐมนตรีว่าการกระทรวงคมนาคม เป็นผู้แทนเข้าร่วมหารือกับสหภาพแรงงานรัฐวิสาหกิจ รถไฟฟ้า (สร.รฟฟ.) ในโอกาสขอเข้าพบเพื่อสวัสดีปีใหม่ และรับทราบนโยบาย ในปี พ.ศ. 2566 ในการพัฒนาระบบราง เมื่อวันที่ 18 มกราคม 2566 ณ ห้องประชุมกระทรวงคมนาคม
นางสุขสมรวย วันทนียกุล กล่าวว่า นายศักดิ์สยาม ชิดชอบ รัฐมนตรีว่าการกระทรวงคมนาคม มีนโยบายในการพัฒนาระบบรางให้ครอบคลุมทุกพื้นที่ สามารถเชื่อมโยงการเดินทางได้อย่างไร้รอยต่อ เพื่อยกระดับคุณภาพชีวิตของประชาชน ด้วยการมุ่งส่งเสริมการปรับเปลี่ยนรูปแบบการขนส่งจากทางถนนไปสู่ทางราง ทั้งการเดินทางในเมือง การเดินทางระหว่างเมือง และการขนส่งสินค้า โดยในปี 2565 ที่ผ่านมา มีการพัฒนาด้านการขนส่งทางราง จำนวน 23 นโยบาย 55 โครงการ สามารถเปิดให้บริการแล้ว อาทิ โครงการจัดตั้งสถาบันวิจัยและพัฒนาเทคโนโลยีระบบราง (องค์การมหาชน) จัดตั้งบริษัทลูกเพื่อบริหารสินทรัพย์ รฟท. (บริษัท เอสอาร์ที แอสเสท จำกัด) การเร่งรัดเปิดให้บริการรถไฟฟ้าชานเมืองสายสีแดง และสถานีกลางกรุงเทพอภิวัฒน์ การใช้บัตร EMV เพื่อจ่ายค่าโดยสารบนรถไฟฟ้าสายสีน้ำเงินและสีม่วง รถไฟชานเมืองสายสีแดง เป็นต้น และอยู่ระหว่างดำเนินงาน อาทิ โครงการพัฒนารถไฟทางคู่ (ระยะแรก) โครงการก่อสร้างรถไฟสายใหม่ โครงการพัฒนารถไฟความเร็วสูง เป็นต้น และอยู่ระหว่างจัดทำแผนหรือออกแบบ 22 โครงการ อาทิ การพัฒนาพื้นที่รอบสถานีรถไฟความเร็วสูงและสถานีรถไฟทางคู่ และผลักดันการพัฒนารถไฟ EV (EV on Train) เป็นต้น
สำหรับการขับเคลื่อนนโยบายในปี 2566 ในการพัฒนาการขนส่งทางราง มี จำนวน 5 นโยบาย 5 โครงการ ประกอบด้วย 1) เร่งพัฒนาระบบตั๋วร่วม คือ ศึกษากำหนดอัตราค่าโดยสารขั้นสูง ค่าแรกเข้า และหลักเกณฑ์การขึ้นอัตราค่าโดยสารขนส่งมวลชนระบบราง 2) พัฒนามาตรฐานรถไฟทางคู่ คือ ศึกษารวบรวมข้อมูลและจัดทำร่างมาตรฐานการซ่อมบำรุงของรถไฟสายประธาน 3) พัฒนารถไฟความเร็วสูง คือ ศึกษาความเหมาะสมการเชื่อมโยงรถไฟไทย สปป.ลาว และจีน 4) พัฒนามาตรฐานรถไฟฟ้าในเมือง คือ การศึกษาจัดทำร่างมาตรฐานระบบไฟฟ้าและอาณัติสัญญาณ และ 5) ผลักดันการพัฒนารถไฟฟ้าในเมืองภูมิภาค คือ โครงการก่อสร้างระบบขนส่งมวลชนจังหวัดภูเก็ต ระยะที่ 1 ช่วงท่าอากาศยานนานาชาติภูเก็ต - ห้าแยกฉลอง และส่วนต่อขยายท่าฉัตรไชย ทั้งนี้ กระทรวงคมนาคมได้คำนึงถึงการพัฒนาการขนส่งที่เป็นมิตรต่อสิ่งแวดล้อม และรูปแบบการเดินทางที่เข้าถึงง่ายสำหรับคนทุกกลุ่ม
วันพุธที่ 18 มกราคม 2566
18/01/2566
ไทย-อินเดีย กระชับความร่วมมือการวิจัย ยาและเวชภัณฑ์ รองนายกฯ อนุทิน หนุน 3 ประเด็นด้านสุขภาพเพิ่มจุดแข็ง 2 ประเทศ ชื่นชมอินเดียเป็นประธาน G20 ชูโลกหนึ่งเดียวไม่แบ่งแยกการพัฒนา
ไทย-อินเดีย กระชับความร่วมมือการวิจัย ยาและเวชภัณฑ์ รองนายกฯ อนุทิน หนุน 3 ประเด็นด้านสุขภาพเพิ่มจุดแข็ง 2 ประเทศ ชื่นชมอินเดียเป็นประธาน G20 ชูโลกหนึ่งเดียวไม่แบ่งแยกการพัฒนา
วันที่ 18 มกราคม 2566 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า เมื่อวันที่ 17 ม.ค. 66 ระหว่างเข้าร่วมการประชุม World Economic Forum (WEF) ที่เมืองดาวอส-คลอสเตอร์ สมาพันธรัฐสวิส นายอนุทิน ชาญวีรกูล รองนายกรัฐมนตรีและรมว.สาธารณสุข ได้พบหารือกับ นายมานซุกร์ ลัคมาน มันดาวิยา (Mansukh Laxman Mandaviya) รมว.สวัสดิการสาธารณสุขและครอบครัว (Minister for Health and Family Welfare) และ รมว.เคมีภัณฑ์และปุ๋ย (Minister for Chemicals and Fertilizers) อินเดีย
นายอนุทิน และ นายมานซุกร์ ได้หารือถึงแนวทางที่ไทยและอินเดียจะกระชับความร่วมมือกันเพิ่มขึ้น ในประเด็นสาธารณสุข การวิจัย ยา และเวชภัณฑ์ จากปัจจุบันที่ 2 ประเทศมีความร่วมมือผ่านกรอบพหุภาคีและทวิภาคีต่างๆ ซึ่งเฉพาะความร่วมมือด้านสาธารณสุข ปัจจุบันไทยและอินเดียมีความร่วมมือผ่านบันทึกความร่วมมือ(MOU) 2 ฉบับ ได้แก่ MOU ระหว่างกรมการแพทย์และ Indian Council of Medical Research เพื่อร่วมกันการวิจัยทางสุขภาพและทางการแพทย์ และ MOU ระหว่างกรมการแพทย์แผนไทยและการแพทย์ทางเลือกกับสถาบันอายุรเวทแห่งชาติ เมืองชัยปุระ ในการร่วมมือทางวิชาการสาขาการแพทย์อายุรเวทและการแพทย์แผนไทย
น.ส.ไตรศุลี กล่าวว่า ระหว่างหารือนายอนุทินชื่นชมต่อประเด็นด้านสุขภาพ 3 ประเด็นที่รัฐบาลอินเดียกำลังให้ความสำคัญในขณะนี้ ซึ่งสอดคล้องกับการขับเคลื่อนด้านสุขภาพที่รัฐบาลไทยให้ความสำคัญ และมีความยินดีหากทั้ง 2 ประเทศจะได้ร่วมมือกันทั้ง 3 ประเด็น ได้แก่
1) การป้องกันภาวะฉุกเฉินด้านสุขภาพ การเตรียมการ และการตอบสนอง 2) การแก้ปัญหาด้วยสาธารณสุขดิจิทัลเพื่อเสริมสร้างและพัฒนาการให้บริการสุขภาพเพื่อสนับสนุนหลักประกันสุขภาพถ้วนหน้าและเป้าหมายการพัฒนาที่ยั่งยืน และ 3) การเสริมสร้างความร่วมมือภาคเภสัชกรรม เพื่อให้มีมาตรการตอบโต้ทางการแพทย์ เช่น วัคซีน การบำบัดรักษา และการวินิจฉัย โดยเน้นที่คุณภาพ การเข้าถึง และความสามารถในการจ่ายเงิน
น.ส.ไตรศุลี กล่าวว่า รองนายกรัฐมนตรียังได้ขอบคุณที่รัฐบาลอินเดียได้มอบเครื่องผลิตออกซิเจน (Oxygen Concentrator) จำนวน 300 เครื่อง และวัคซีน Covovax ซึ่งเป็นวัคซีนเทคโนโลยีแบบโปรตีนเบสจำนวน 200,000 โดส แก่รัฐบาลไทยในช่วงที่เกิดการแพร่ระบาดของโควิด19 และได้แลกเปลี่ยนถึงความคืบหน้าในการพัฒนาวัคซีนโควิด19 ในประเทศไทย
พร้อมกันนี้ นายอนุทิน ได้แสดงความยินดีในโอกาสที่อินเดียเข้ารับตำแหน่งเป็นประธาน G20 ในปี 66 และชื่นชมต่อวิสัยทัศน์ของอินเดียในช่วงการเป็นประธาน ที่จะให้ความสำคัญกับหัวข้อ One Earth, One Family, One Future นั่นคือมองโลกเป็นเพียงหนึ่งเดียวโดยไม่ต้องการแบ่งแยกประเทศพัฒนาแล้วกับประเทศกำลังพัฒนา เพื่อการร่วมมือกับทุกประเทศในการสร้างอนาคตที่ดีร่วมกัน โดยอินเดียมีกำหนดจัดประชุมระดับผู้นำ G20 ณ กรุงนิวเดลี ระหว่างวันที่ 9 – 10 ก.ย.66 ซึ่งรองนายกรัฐมนตรีได้อวยพรให้อินเดียประสบความสำเร็จกับการประเป็นประธาน G20 ในปีนี้ด้วย
วันพุธที่ 18 มกราคม 2566
18/01/2566
การประชุม World Economic Forum (WEF) ประจำปี 2566 วันที่ 16 มกราคม 2566 ณ เมืองดาวอส สมาพันธรัฐสวิส
รมว.คลังเข้าร่วมการประชุม World Economic Forum (WEF) ประจำปี 2566 ระหว่างวันที่ 16-19 ม.ค.2566 ณ เมืองดาวอส สมาพันธรัฐสวิส โดยเมื่อวันที่ 16 ม.ค.2566 ได้หารือทวิภาคีกับ รมว.คลังซาอุดีอาระเบีย และ รมว.คลัง เขตบริหารพิเศษฮ่องกง
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า นายอาคม เติมพิทยาไพสิฐ รัฐมนตรีว่าการกระทรวงการคลัง ได้เข้าร่วมการประชุม World Economic Forum (WEF) ประจำปี 2566 ระหว่างวันที่ 16-19 มกราคม 2566 ณ เมืองดาวอส สมาพันธรัฐสวิส โดยเมื่อวันที่ 16 มกราคม 2566 ได้หารือทวิภาคีกับรัฐมนตรีว่าการกระทรวงการคลังซาอุดีอาระเบียและรัฐมนตรีว่าการกระทรวงการคลัง (Financial Secretary) เขตบริหารพิเศษฮ่องกง โดยมีผลการหารือ สรุปได้ ดังนี้
1. การหารือทวิภาคีกับนายโมฮัมหมัด อัลจาดาน (Mr. Mohammed Al-Jadaan) รัฐมนตรีว่าการกระทรวงการคลังซาอุดีอาระเบีย ทั้งสองฝ่ายได้มีการแลกเปลี่ยนมุมมองต่อเศรษฐกิจโลกและหารือประเด็นความร่วมมือระหว่างไทยและซาอุดีอาระเบีย อาทิ การทำธุรกิจธนาคารตามหลักศาสนาอิสลาม (Islamic Banking) การสนับสนุนการลงทุนโครงสร้างพื้นฐานของไทย การเพิ่มการส่งออกแรงงานไทยไปซาอุดีอาระเบียเพื่อรองรับการขยายเมืองและการขยายการท่องเที่ยว การเร่งจัดทำความตกลงเพื่อการเว้นการเก็บภาษีซ้อนระหว่างไทยและซาอุดีอาระเบีย รวมถึงการสนับสนุนการเป็นเจ้าภาพจัดงาน Expo ซึ่งไทยได้เสนอตัวเป็นเจ้าภาพจัด Expo 2028 ณ จังหวัดภูเก็ต และซาอุดีอาระเบียเสนอตัวเป็นเจ้าภาพจัด Expo 2030 ณ เมือง Riyadh เป็นต้น
2. การหารือทวิภาคีกับนายพอล ชาน (Mr. Paul Chan) รัฐมนตรีว่าการกระทรวงการคลังเขตบริหารพิเศษฮ่องกง ทั้งสองฝ่ายได้หารือเกี่ยวกับการส่งเสริมความร่วมมือทวิภาคีระหว่างไทยและเขตบริหารพิเศษฮ่องกง โดยเฉพาะประเด็นการระดมทุนในตลาดหลักทรัพย์เพื่อพัฒนาโครงสร้างพื้นฐาน อาทิ การจดทะเบียนหลักทรัพย์ข้ามประเทศ (Cross Listing) เพื่อเชื่อมโยงตลาดหลักทรัพย์ไทยและเขตเศรษฐกิจพิเศษฮ่องกง การแปลงสินทรัพย์เป็นหลักทรัพย์ (Securitization) สำหรับการลงทุนในโครงการที่แล้วเสร็จ (Brown Field) การออกพันธบัตรหรือหุ้นกู้สกุลเงินบาทในไทย (Baht Bond) เป็นต้น นอกจากนี้ ทั้งสองฝ่ายได้สนับสนุนให้พัฒนาการเชื่อมโยงระบบการชำระเงิน ซึ่งธนาคารแห่งประเทศไทยและธนาคารกลางฮ่องกงอยู่ระหว่างทดสอบการนำสกุลเงินดิจิทัลที่ออกโดยธนาคารกลางในระดับสถาบันการเงิน (Wholesale Central Bank Digital Currency: Wholesale CBDC) มาใช้โอนและแลกเปลี่ยนเงินระหว่างประเทศ ภายใต้โครงการ Multiple Central Bank Digital Currency Bridge (mBridge) ทั้งนี้ รัฐมนตรีว่าการกระทรวงการคลังเห็นควรให้มีการประชุมกลุ่มย่อยในระดับเจ้าหน้าที่ของไทยและเขตบริหารพิเศษฮ่องกง เพื่อขับเคลื่อนโครงการความร่วมมือให้เป็นรูปธรรมมากขึ้น
กองนโยบายเศรษฐกิจกระหว่างประเทศ สำนักงานเศรษฐกิจการคลัง
โทร 0-2273-9020 ต่อ 3684
วันอังคารที่ 17 มกราคม 2566
กระทรวงเกษตรฯ เข้าร่วมการประชุมคณะกรรมการอ้อยและน้ำตาลทราย ครั้งที่ 1/2566
กระทรวงเกษตรฯ เข้าร่วมการประชุมคณะกรรมการอ้อยและน้ำตาลทราย ครั้งที่ 1/2566
วันอังคารที่ 17 มกราคม 2565 เวลา 10.00 น. นายสุรเดช สมิเปรม รองปลัดกระทรวงเกษตรและสหกรณ์ เข้าร่วมการประชุมคณะกรรมการอ้อยและน้ำตาลทราย ครั้งที่ 1/2566 ในฐานะกรรมการ (ผู้แทนกระทรวงเกษตรและสหกรณ์) ณ ห้องประชุม อก. 1 ชั้น 2 สำนักงานปลัดกระทรวงอุตสาหกรรม โดยมี นายณัฐพล รังสิตพล ปลัดกระทรวงอุตสาหกรรม เป็นประธานการประชุมฯ
ที่ประชุมได้หารือและพิจารณาในประเด็น 1) การกำหนดราคาอ้อยขั้นสุดท้ายและผลตอบแทนการผลิตและจำหน่ายน้ำตาลทรายขั้นสุดท้าย ฤดูการผลิตปี 2564/2565 และการนำส่งเงินเข้ากองทุนอ้อยและน้ำตาลทรายตามมาตรา 57 และ 2) การกำหนดอัตราค่าธรรมเนียมเพื่อการบริหารจัดการอุตสาหกรรมอ้อยและน้ำตาลทราย และเพื่อการวิจัยและพัฒนาอุตสาหกรรมอ้อยและน้ำตาลทราย ฤดูการผลิตปี 2564/2565
วันพุธที่ 18 มกราคม 2566
สธ.เตรียมของบกลาง 7.1 พันล้านบาท จ่ายค่าตอบแทนเสี่ยงภัยโควิดค้างจ่ายและค่ารักษากลุ่มไร้สิทธิ
รองปลัดกระทรวงสาธารณสุข เผยยอดสรุปคำขอรับการสนับสนุนงบกลาง ปี 2566 รวม 7.1 พันล้านบาทเป็นค่าตอบแทนเสี่ยงภัยโควิด 19 ค้างจ่าย ของบุคลากรทั้งในและนอกสังกัดกระทรวง 6.95 พันล้านบาท และค่ารักษาโควิดกรณีคนต่างด้าว/ไร้รัฐ 230 ล้านบาท
รองปลัดกระทรวงสาธารณสุข เผยยอดสรุปคำขอรับการสนับสนุนงบกลาง ปี 2566 รวม 7.1 พันล้านบาทเป็นค่าตอบแทนเสี่ยงภัยโควิด 19 ค้างจ่าย ของบุคลากรทั้งในและนอกสังกัดกระทรวง 6.95 พันล้านบาท และค่ารักษาโควิดกรณีคนต่างด้าว/ไร้รัฐ 230 ล้านบาท ย้ำต้องมีหลักฐานการปฏิบัติงานที่ถูกต้องครบถ้วนเพื่อประกอบการเสนอสำนักงบประมาณต่อไป
วันนี้ (18 มกราคม 2566) ที่กระทรวงสาธารณสุข จ.นนทบุรี นพ.ทวีศิลป์ วิษณุโยธิน รองปลัดกระทรวงสาธารณสุข กล่าวภายหลังเป็นประธานการประชุมกรณีขอรับการสนับสนุนงบประมาณค่าใช้จ่ายในการบรรเทา แก้ไขปัญหา และเยียวยาผู้ที่ได้รับผลกระทบจากการระบาดของโรคติดเชื้อไวรัสโคโรนา 2019 (ส่วนค้างจ่ายปี 2565) ว่า มติ ครม.เมื่อวันที่ 13 กันยายน 2565 ให้กระทรวงสาธารณสุขยุติการเบิกจ่ายค่าตอบแทนเสี่ยงภัยบุคลากรทางการแพทย์และสาธารณสุขและค่ารักษาพยาบาล กรณีโรคโควิด 19 เพื่อให้สอดคล้องกับมติคณะกรรมการโรคติดต่อแห่งชาติ ที่ปรับโรคโควิด 19 เป็นโรคติดต่อที่ต้องเฝ้าระวัง ตั้งแต่วันที่ 1 ตุลาคม 2565 อย่างไรก็ตาม ยังมีค่าตอบแทนเสี่ยงภัยโควิด 19 ช่วงก่อนถึงวันที่ 1 ตุลาคม ที่ค้างจ่ายอีกจำนวนหนึ่ง จึงให้หน่วยงานต้นสังกัดของบุคลากรทางการแพทย์ที่ปฏิบัติงานโควิด 19 ส่งข้อมูลมาส่วนกลางเพื่อจัดทำคำขอจัดสรรงบกลาง เนื่องจากสิ้นสุดระยะเวลาการใช้จ่ายงบส่วนเงินกู้แล้วตั้งแต่วันที่ 31 ธันวาคม 2565 ตามที่ พ.ร.ก.เงินกู้กำหนด ซึ่งหน่วยงานต่างๆ ได้จัดส่งรายละเอียดมาแล้ว
นพ.ทวีศิลป์กล่าวต่อว่า วันนี้ที่ประชุมได้รับทราบสรุป (ร่าง) รายละเอียดการทำคำของบประมาณรายจ่ายประจำปีงบประมาณ 2566 ค่าใช้จ่ายในการบรรเทา แก้ไขปัญหา และเยียวยาผู้ที่ได้รับผลกระทบจากการระบาดของโรคโควิด 19 (ค้างจ่ายปีงบประมาณ 2565) ทั้งในสังกัดและนอกกระทรวงสาธารณสุข ซึ่งเป็นการยืนยันยอดสุดท้าย รวมทั้งสิ้น 7,181,616,699.04 บาท แบ่งเป็น ค่ารักษาพยาบาลของผู้ป่วย (คนต่างด้าว/ไร้รัฐ) กรณีไม่มีสิทธิสวัสดิการภาครัฐ ในช่วงมกราคม - กันยายน 2565 รวม 230,872,030 บาท และค่าตอบแทนค้างจ่าย จำนวน 6,950,744,669.04 บาท ได้แก่
1.ค่าตอบแทนเสี่ยงภัยค้างจ่าย ปีงบประมาณ 2564 (กรกฎาคม-กันยายน 2564) ของบุคลากรสำนักงานปลัดกระทรวงสาธารณสุข จำนวน 3,950,875 บาท 2.ค่าตอบแทนเสี่ยงภัยค้างจ่ายปีงบประมาณ 2565 (ตุลาคม 2564 - กันยายน 2565) รวม 6,932,790,669.04 บาท เป็นในสังกัดกระทรวงสาธารณสุข 4,712,115,288.62 บาท และนอกสังกัด 2,220,675,380.42 บาท และ 3.ค่าตอบแทนค้างจ่ายเจ้าหน้าที่ปฏิบัติงานฉีดวัคซีนโควิด 19 นอกสถานพยาบาล ของกรมการแพทย์ เดือนกรกฎาคม - กันยายน 2565 จำนวน 14,003,125 บาท โดยแต่ละหน่วยงานจะต้องส่งรายละเอียดหลักฐานการปฏิบัติงานเพื่อประกอบคำของบประมาณ โดยที่ประชุมเห็นชอบให้ดำเนินการขอรับการสนับสนุนงบประมาณ (งบกลาง) จากสำนักงบประมาณ ตามกรอบระยะเวลาที่วางไว้ต่อไป
********************************* 18 มกราคม 2566
วันพุธที่ 18 มกราคม 2566
18/01/2566
ธอส. เปิดจำหน่ายสลากออมทรัพย์ ชุดพิมานมาศ Plus หน่วยละ 50,000 บาท อัตราผลตอบแทนสูงพร้อมลุ้นรับรางวัลที่ 1 มูลค่า 3 ล้านบาท ตลอด 24 งวด
ธอส. เปิดจำหน่าย “สลากออมทรัพย์ ธอส. ชุดพิมานมาศ Plus” กรอบวงเงิน 30,000 ล้านบาท จำหน่ายหน่วยละ 50,000 บาท รวม 6 แสนหน่วย (แบ่งเป็น 6 หมวด ๆ ละ 100,000 หน่วย) อายุสลาก 2 ปี อัตราผลตอบแทนหน้าสลากสูงสุด 1.25% ต่อปี ลุ้นรับเงินรางวัลมูลค่าสูงสุด 3 ลบ.
ธนาคารอาคารสงเคราะห์ เปิดจำหน่าย “สลากออมทรัพย์ ธอส. ชุดพิมานมาศ Plus” กรอบวงเงิน 30,000 ล้านบาท จำหน่ายหน่วยละ 50,000 บาท รวม 6 แสนหน่วย (แบ่งเป็น 6 หมวด ๆ ละ 100,000 หน่วย) อายุสลาก 2 ปี อัตราผลตอบแทนหน้าสลากสูงสุด 1.25% ต่อปี ลุ้นรับเงินรางวัลมูลค่าสูงสุด 3 ล้านบาท ตลอด 24 งวด เริ่มเปิดจำหน่ายสำหรับลูกค้ารายย่อยที่ต้องการซื้อสลากวงเงินไม่เกิน 5 ล้านบาท ในวงเงินรวม 10,000 ล้านบาท ตั้งแต่วันจันทร์ที่ 23 มกราคม 2566 และออกรางวัลครั้งแรกวันพฤหัสบดีที่ 16 กุมภาพันธ์ 2566 จำหน่ายผ่านช่องทาง Mobile Application : GHB ALL GEN, GHB ALL และ ธอส. ทุกสาขาทั่วประเทศ
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการเพิ่มทางเลือกให้กับผู้รักการออมผ่านสลากออมทรัพย์ ธอส. พร้อมลุ้นโชครับปีกระต่าย 2566 ด้วยการจัดทำผลิตภัณฑ์ “สลากออมทรัพย์ ชุดพิมานมาศ Plus” มูลค่าหน่วยละ 50,000 บาท จำนวน 600,000 หน่วย (แบ่งเป็น 6 หมวด ๆ ละ 100,000 หน่วย) กรอบวงเงิน 30,000 ล้านบาท อายุสลาก 2 ปี ให้อัตราผลตอบแทนหน้าสลากสูงสุด 1.25% ต่อปี เมื่อฝากครบกำหนดจะได้รับเงินต้นพร้อมดอกเบี้ยรวมหน่วยละ 51,250 บาท อีกทั้งยังมีสิทธิ์ลุ้นรางวัลใหญ่ทุกเดือนรวม 24 ครั้ง แบ่งเป็น รางวัลที่ 1 มูลค่ารางวัลละ 3,000,000 บาท จำนวน 1 รางวัล (เสี่ยงหมวด), รางวัลที่ 2 มูลค่ารางวัลละ 30,000 บาท จำนวน 25 รางวัล/หมวด, รางวัลเลขท้าย 4 ตัว มูลค่ารางวัลละ 10,000 บาท (หมุน 1 ครั้ง), รางวัลเลขท้าย 3 ตัว มูลค่ารางวัลละ 2,000 บาท (หมุน 1 ครั้ง), รางวัลเลขท้าย 2 ตัว มูลค่ารางวัลละ 200 บาท (หมุน 1 ครั้ง) และรางวัลเลขท้าย 1 ตัว มูลค่ารางวัลละ 100 บาท (หมุน 1 ครั้ง) โดยมีโอกาสถูกรางวัลใหญ่ สูงถึง 0.025% และฝากตั้งแต่ 500,000 บาท ขึ้นไป การันตีถูกรางวัลเลขท้าย 1 ตัวทุกงวด อีกทั้งยังได้รับการยกเว้นภาษีเงินได้บุคคลธรรมดาสำหรับดอกเบี้ยและเงินรางวัลอีกด้วย
ทั้งนี้ ธนาคารจะเปิดจำหน่ายสลากออมทรัพย์ ชุดพิมานมาศ Plus ตั้งแต่วันจันทร์ที่ 23 มกราคม 2566 เป็นต้นไป โดยให้สิทธิ์กลุ่มลูกค้ารายย่อยที่ต้องการซื้อสลากในวงเงินไม่เกิน 5 ล้านบาท ภายในกรอบวงเงินรวม 10,000 ล้านบาท เพื่อเพิ่มโอกาสในการออมรับผลตอบแทนดีมีโอกาสถูกรางวัลสูงให้กับลูกค้ารายย่อยมากขึ้น โดยลูกค้าสามารถซื้อสลากผ่านทางช่องทาง Mobile Application : GHB ALL GEN, GHB ALL และ ธอส. ทุกสาขาทั่วประเทศ และจะเริ่มออกรางวัลครั้งแรกวันพฤหัสบดีที่ 16 กุมภาพันธ์ 2566 สอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL , Mobile Application : GHB ALL GEN และ www.ghbank.co.th
วันพุธที่ 18 มกราคม 2566
18/01/2566
ออมสินเตือนประชาชนเพิ่มความระมัดระวัง หลังมีผู้เสียหายมากขึ้นจากมิจฉาชีพใช้กลอุบายหลอกลวงสารพัดรูปแบบ
ขณะนี้มีกลุ่มมิจฉาชีพใช้กลอุบายหลากหลายสารพัดรูปแบบหลอกลวงประชาชนทำให้มีผู้เสียหายเพิ่มมากขึ้น ทั้งการส่งข้อความเข้าโทรศัพท์มือถือล่อลวงว่าได้รับวงเงินฟรีโดยให้กดลิงก์เพื่อดูดข้อมูลและเงินในบัญชี หรือแอบอ้างชื่อและโลโก้ของธนาคารทำโฆษณาหลอกลวง
รายงานข่าวจากธนาคารออมสิน แจ้งว่า ขณะนี้ได้มีกลุ่มมิจฉาชีพใช้กลอุบายหลากหลายสารพัดรูปแบบหลอกลวงประชาชนทำให้มีผู้เสียหายเพิ่มมากขึ้น ทั้งการส่งข้อความเข้าโทรศัพท์มือถือล่อลวงว่าได้รับวงเงินฟรีโดยให้กดลิงก์เพื่อดูดข้อมูลและเงินในบัญชี หรือ การแอบอ้างชื่อและโลโก้ของธนาคารทำโฆษณาหลอกลวงบนโซเชียลมีเดีย หากหลงเชื่อลงทะเบียนผ่านช่องทางต่าง ๆ ไม่ว่าจะเป็น Facebook Line ทางโทรศัพท์มือถือ ทั้งที่เป็นส่งมาทางข้อความหรือแก๊งคอลเซ็นเตอร์โทร.เข้า ประชาชนจะสูญเสียเงินแบบไม่ทันตั้งตัว โดยที่ธนาคารหรือหน่วยงานรัฐไม่อาจช่วยเหลือป้องกันใด ๆ ได้ทัน
ดังนั้น จึงขอย้ำเตือนให้ลูกค้าและประชาชนเพิ่มความระมัดระวังให้มากยิ่งขึ้น ไม่พูดคุยโทรศัพท์กับคนที่ไม่รู้จัก อย่าหลงเชื่อกดรับสิทธิ์จากลิงก์เงินกู้ผ่าน SMS หรือ Line ในเฟซบุ๊ก ไม่ดาวน์โหลดโปรแกรมนอกเหนือจากแหล่งที่ได้รับการควบคุมและรับรองความปลอดภัยจากผู้พัฒนาระบบปฏิบัติการที่เป็น Official Store อาทิ Play Store หรือ App Store ไม่กรอกข้อมูลส่วนตัว เลขรหัส OTP เลขที่บัญชีเงินฝาก เลขบัตรประจำตัวประชานชนในแอปพลิเคชันที่ส่งมาให้โดยที่ไม่รู้จักเด็ดขาด อัพเดท Mobile Banking ให้เป็นเวอร์ชันล่าสุดอยู่เสมอ และขอย้ำอีกครั้งว่าธนาคารไม่มีนโยบายสอบถามข้อมูลส่วนบุคคลจากลูกค้าและไม่มีนโยบายแจ้งอนุมัติสินเชื่อให้ทำรายการผ่าน SMS หรือ Line ในเฟซบุ๊ก ทั้งนี้ ธนาคารได้มีการปรับปรุงพัฒนาระบบรักษาความปลอดภัยบน Mobile Banking อย่างต่อเนื่อง ขอให้สังเกต Line Official Account ของจริงจะปรากฏโล่สีเขียวหรือโล่สีน้ำเงินตรงกลางมีดาวสีขาว และขอให้ประชาชนติดตามข่าวสารที่ถูกต้องผ่านช่องทางต่างๆ ของธนาคารออมสิน อาทิ เว็บไซต์ธนาคารออมสิน www.gsb.or..th , แอปพลิเคชั่น MyMo , Social Media ช่องทาง GSB Society , GSB NOW หากผู้ใดพบพฤติกรรมเป็นที่น่าสงสัยไปในทางแอบอ้างหรือทุจริตหลอกลวง ให้รีบแจ้งธนาคารทาง GSB Contact Center โทร.1115
สำหรับประชาชนที่ได้รับความเดือดร้อนเกี่ยวกับอาชญากรรมทางเทคโนโลยี สามารถขอคำแนะนำได้ที่ กองบัญชาการตำรวจสืบสวนสอบสวนอาชญากรรมทางเทคโนโลยี (บช.สอท.) โทร.1441(ตลอด 24 ชั่วโมง) และเพื่อความรวดเร็วในการยับยั้งความเสียหายและติดตามผู้ก่อเหตุควรแจ้งความ Online ทางเว็บไซต์สำนักงานตำรวจแห่งชาติ https://www.thaipoliceonline.com ทันทีจะทำให้เจ้าหน้าที่ตำรวจสามารถประสานงานไปยังธนาคารที่เกี่ยวข้องได้โดยเร็ว
วันอังคารที่ 17 มกราคม 2566
17/01/2566
รมว.สุชาติ ส่ง ‘ที่ปรึกษา’เปิดอบรมสร้างการรับรู้เครือข่ายอาสาสมัครแรงงาน มุ่งขับเคลื่อนนโยบายป้องกันการค้ามนุษย์ด้านแรงงานสู่การปฏิบัติ
รมว.สุชาติ ส่ง ‘ที่ปรึกษา’เปิดอบรมสร้างการรับรู้เครือข่ายอาสาสมัครแรงงาน มุ่งขับเคลื่อนนโยบายป้องกันการค้ามนุษย์ด้านแรงงานสู่การปฏิบัติ
วันที่17มกราคม2566นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานในพิธีเปิดการอบรมสร้างการรับรู้การขับเคลื่อนนโยบายสำคัญของกระทรวงแรงงานด้านการป้องกันและแก้ไขปัญหาการค้ามนุษย์ด้านแรงงานภายใต้โครงการป้องกันและแก้ไขปัญหาการค้ามนุษย์ด้านแรงงานและการส่งเสริมการยกระดับคุณภาพชีวิตแรงงานนอกระบบภายใต้โครงการบริหารจัดการแรงงานนอกระบบแรงงานสูงอายุและแรงงานพิการจังหวัดสมุทรสงครามประจำปีงบประมาณพ.ศ.2566โดยมีนางรภัสสาพานิกุลแรงงานจังหวัดสมุทรสงครามกล่าวรายงานวัตถุประสงค์การจัดงานหัวหน้าส่วนราชการหน่วยงานในสังกัดกระทรวงแรงงานจังหวัดสมุทรสงครามและผู้เข้าร่วมการฝึกอบรมร่วมต้อนรับณห้องประชุมชั้น1สำนักงานพัฒนาฝีมือแรงงานสมุทรสงคราม
นางธิวัลรัตน์กล่าวว่ากระทรวงแรงงานเป็นหน่วยงานหลักที่มีภารกิจในการขับเคลื่อนเศรษฐกิจและดูแลกำลังแรงงานของประเทศให้มีงานทำมีอาชีพมีรายได้ได้รับสิทธิประโยชน์คุ้มครองตามกฎหมายและมีคุณภาพชีวิตที่ดีขึ้นเพื่อให้สอดคล้องกับแนวทางการพัฒนาประเทศที่มุ่งไปสู่“ความมั่นคงมั่งคั่งยั่งยืน”สำหรับทั้งสองโครงการดังกล่าวสำนักงานแรงงานจังหวัดสมุทรสงครามได้บูรณาการจัดขึ้นเพื่อสร้างกลไกในการขับเคลื่อนการป้องกันและแก้ไขปัญหาการบังคับใช้แรงงานหรือบริการและการค้ามนุษย์ด้านแรงงานรวมทั้งเพื่อติดตามผลการดำเนินงานป้องกันและแก้ไขปัญหาการบังคับใช้แรงงานหรือบริการและการค้ามนุษย์ด้านแรงงานให้บรรลุผลสำเร็จตามนโยบายรัฐบาลอย่างเป็นรูปธรรมตลอดจนเพื่อบริหารจัดการให้แรงงานนอกระบบแรงงานสูงอายุและแรงงานพิการได้รับการส่งเสริมคุ้มครองและพัฒนามีโอกาสในการประกอบอาชีพมีงานทำมีรายได้และมีคุณภาพชีวิตที่ดี
“ขอขอบคุณเครือข่ายภาคประชาชนอาสาสมัครแรงงานและหน่วยบริการชุมชนแรงงานนอกระบบที่เป็นพลังสำคัญในการขับเคลื่อนภารกิจกระทรวงแรงงานไปสู่พื้นที่โครงการนี้จะทำให้ผู้เข้ารับการอบรมได้รับความรู้ความเข้าใจเพื่อขับเคลื่อนกลไกเชิงนโยบายในการป้องกันและแก้ไขปัญหาการค้ามนุษย์ด้านแรงงานไปสู่การปฏิบัติและโครงการบริหารจัดการแรงงานนอกระบบนำความรู้ไปขยายผลต่อยอดเพื่อพัฒนาและยกระดับคุณภาพชีวิตให้ดียิ่งขึ้นต่อไป”นางธิวัลรัตน์กล่าวท้ายสุด
+++++++++++++++++++
กองเผยแพร่และประชาสัมพันธ์
17มกราคม2566
วันอังคารที่ 17 มกราคม 2566
17/01/2566
Cabinet approves 5 controlled goods for 2023
Cabinet approves 5 controlled goods for 2023
January 17, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that the cabinet approved 5 controlled goods for 2023, which are hygienic mask, polypropylene (spunbond) for manufacturing of hygienic mask, alcohol-based products for hand hygiene, waste and recycled paper, and chicken meat. This is in accordance with the resolution of the Central Committee on Prices of Goods and Services, in its 1/2023 meeting on January 11, 2023, chaired by Minister of Commerce.
Due to the ongoing spread of COVID-19 pandemic, the Central Committee on Prices of Goods and Services (CCP) has made a resolution to categorize hygienic mask, polypropylene (spunbond) for manufacturing of hygienic mask, and alcohol-based products for hand hygiene as controlled goods to ensure product efficiency in protecting and preventing the COVID-19 disease. Waste and recycled paper is prescribed as controlled goods to enable monitoring of movements in its prices and quantities, whereas chicken meat is major protein source and needs to be ensured of quantity sufficiency and fair and affordable prices.
วันพุธที่ 18 มกราคม 2566
การประชุมคณะกรรมการน้ำตาลทราย ครั้งที่ 1/2566
กระทรวงเกษตรและสหกรณ์ ร่วมการประชุมคณะกรรมการน้ำตาลทราย ครั้งที่ 1/2566
กระทรวงเกษตรและสหกรณ์ ร่วมการประชุมคณะกรรมการน้ำตาลทราย ครั้งที่ 1/2566
วันพุธที่ 18 มกราคม พ.ศ. 2565 เวลา 10.00 น. นายสุรเดช สมิเปรม รองปลัดกระทรวงเกษตรและสหกรณ์ เข้าร่วมการประชุมคณะกรรมการน้ำตาลทราย ครั้งที่ 1/2566 ในฐานะกรรมการ (ผู้แทนกระทรวงเกษตรและสหกรณ์) ณ ห้องประชุมสำนักงานคณะกรรมการอ้อยและน้ำตาลทราย ชั้น 1 กระทรวงอุตสาหกรรม โดยมี นายรณรงค์ พูลพิพัฒน์ อธิบดีกรมการค้าต่างประเทศ เป็นประธานการประชุมฯ
ที่ประชุมได้ดำเนินการพิจารณาเลือกประธานกรรมการ รองประธานกรรมการ และเลขานุการคณะกรรมการน้ำตาลทราย เพื่อให้เป็นไปตามพระราชบัญญัติอ้อยและน้ำตาลทราย และร่วมกันหารือและพิจารณาในประเด็น 1) ขอรับสิทธิซื้อน้ำตาลทรายผลิตสินค้าเพื่อการส่งออกปี 2566 2) บริษัท น้ำตาลเกษตรผล จำกัด ขอปรับปรุงบัญชีน้ำตาลทรายดิบชนิดเทกองฤดูการผลิตปี 2563/2564 และปี 2564/2565 (ขาดบัญชี) และ 3) การมอบอำนาจให้บุคคลหนึ่งบุคคลใดกระทำกิจการเฉพาะอย่างแทนประธานคณะกรรมการน้ำตาลทราย
วันพุธที่ 18 มกราคม 2566
นางสุขสมรวย วันทนียกุล เลขานุการรัฐมนตรีว่าการกระทรวงคมนาคม ให้ บริษัท แกร็บแท็กซี่ (ประเทศไทย) จำกัด เข้าพบเพื่อสวัสดีปีใหม่และรับทราบนโยบายของกระทรวงคมนาคม
...
นางสุขสมรวย วันทนียกุล เลขานุการรัฐมนตรีว่าการกระทรวงคมนาคม ให้ บริษัท แกร็บแท็กซี่ (ประเทศไทย) จำกัด เข้าพบเพื่อสวัสดีปีใหม่และรับทราบนโยบายของกระทรวงคมนาคมที่เกี่ยวข้องกับการให้บริการรถยนต์รับจ้างผ่านระบบอิเล็กทรอนิกส์
นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้ นางสุขสมรวย วันทนียกุล เลขานุการรัฐมนตรีว่าการกระทรวงคมนาคม เป็นผู้แทน ให้นางสาวญานิชชณัฏฐ์ เฉลิมเตียรณ ผู้อำนวยการฝ่ายรัฐกิจสัมพันธ์ บริษัท แกร็บแท็กซี่ (ประเทศไทย) จำกัด เข้าพบเพื่อสวัสดีปีใหม่และรับทราบนโยบายของกระทรวงคมนาคมที่เกี่ยวข้องกับการให้บริการรถยนต์รับจ้างผ่านระบบอิเล็กทรอนิกส์ โดยมี นางสิริรัตน์ วีรวิศาล รองอธิบดีกรมการขนส่งทางบก นายชาครีย์ บำรุงวงศ์ ที่ปรึกษาด้านเศรษฐกิจการขนส่งทางบก กระทรวงคมนาคม และเจ้าหน้าที่ที่เกี่ยวข้องเข้าร่วม ในวันที่ 18 มกราคม 2566 ณ ห้องประชุมกระทรวงคมนาคม
เลขานุการรัฐมนตรีว่าการกระทรวงคมนาคม ได้กล่าวขอบคุณและอวยพรปีใหม่กับผู้บริหารบริษัท แกร็บแท็กซี่ (ประเทศไทย) จำกัด และกล่าวว่ารัฐมนตรีว่าการกระทรวงคมนาคม ได้ให้ความสำคัญในเรื่องการให้บริการรถยนต์รับจ้างผ่านระบบอิเล็กทรอนิกส์ และให้กรมการขนส่งทางบก (ขบ.) ปฏิบัติตามกฎหมาย ระเบียบ และหลักธรรมาภิบาล พร้อมทั้งให้ ขบ. เป็นตัวกลางระหว่างกลุ่มรถจักรยานยนต์กับ ผู้ให้บริการแอปพลิเคชันให้บ่อยมากขึ้น เพื่อให้มีการรับฟังพูดคุยและหาทางออกร่วมกัน
วันพุธที่ 18 มกราคม 2566
รัฐมนตรีว่าการกระทรวงคมนาคม สั่งกรมเจ้าท่า ตรวจสอบ แก้ไข เยียวยาเหตุเพลิงไหม้ เรือบรรทุกน้ำมันระเบิดในอู่ซ่อมเรือที่สมุทรสงคราม ด่วน (ฉบับที่ 2)
...
จากเหตุการณ์เมื่อวันที่ 17 มกราคม 2566 เวลา 09.25 น. เรือสมูธซี 22 หมายเลขทะเบียนเรือ 620000791 เป็นเรือเปล่าภายในไม่มีสินค้า ได้แจ้งเข้าเมืองท่าสมุทรสงครามตามระบบ NSW เมื่อวันที่ 12 มกราคม 2566 เข้าเทียบท่า อู่เรือ บริษัทรวมมิตรด็อคยาร์ด จำกัด เพื่อรอซ่อมบำรุงประจำปีที่อู่อาชิม่า โดยมีลูกเรือทั้งหมดจำนวน 17 คน ขณะเกิดเหตุมีช่างจากบนฝั่งขึ้นมาบนเรือจำนวน 27 คน เกิดเหตุเพลิงไหม้ขณะจอดรอทำการซ่อมแซม อยู่บริเวณท่าเทียบเรือ บริษัทรวมมิตรด็อคยาร์ด จำกัด ทำให้มีผู้บาดเจ็บ เสียชีวิต 2 ราย สูญหาย 5 ราย ซึ่งขณะนี้ กรมเจ้าท่าและหน่วยงานที่เกี่ยวข้อง สามารถควบคุมและดับเพลิงได้เรียบร้อยแล้ว พร้อมออกประกาศ / คำสั่ง ห้ามใช้เรือ ระงับการใช้ท่าเรือ ประกาศระมัดระวังในการเดินเรือและใช้เรือ และออกหนังสือเชิญผู้เกี่ยวข้องกับเหตุการณ์ดังกล่าวเข้าให้ข้อเท็จจริง สำนักงานเจ้าท่าภูมิภาคสาขาสมุทรสงคราม วันที่ 18 มกราคม 2566
นายสรพงศ์ ไพฑูรย์พงษ์ รักษาการอธิบดีกรมเจ้าท่า เปิดเผยว่า จากเหตุการณ์ระเบิดของเรือสมูธ ซี 22 รัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้สั่งการให้ กรมเจ้าท่า เร่งตรวจสอบ แก้ไข เยียวยาผู้ได้รับผลกระทบจากเหตุการณ์ดังกล่าว ซึ่งในการนี้ นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย พร้อมด้วยนายพิทักษ์ วัฒนพงศ์พิศาล ผู้อำนวยการสำนักความปลอดภัย และสิ่งแวดล้อมทางน้ำ ผู้อำนวยการสำนักงานเจ้าท่าสาขาสมุทรสงคราม ได้ลงพื้นที่ติดตามสถานการณ์อย่างใกล้ชิด พร้อมกันนี้ รองอธิบดี กรมเจ้าท่า ฯ ได้สั่งตั้งคณะกรรมการสอบสวนอุบัติเหตุหาสาเหตุภายใน 10 วัน ร่วมกับเจ้าพนักงานตรวจเรือ เจ้าพนักงานตรวจท่า จากกรมเจ้าท่า ผู้เชี่ยวชาญ จาก บริษัท พีเอสพีสเปเชียลลิตี้ส์ จำกัด และบริษัท เชลล์แห่งประเทศไทย จำกัด ในการสอบสวนคนประจำเรือและเจ้าหน้าที่ safety ของอู่เรือบริษัท รวมมิตรด็อคยาร์ด จำกัด และผู้ที่เกี่ยวข้องกับการล้างถัง/free gas หากพบว่ามีการปฏิบัติหน้าที่บกพร่อง อันส่งผลให้ เกิดเหตุระเบิด ให้ดำเนินการตามขั้นตอนของกฎหมายอย่างเด็ดขาด
การเยียวยาผู้ประสบเหตุ ตรวจสอบพบว่า เรือสมูธซี 22 มีประกันภัย ดังนี้
1. ประกันภัย H&M คุ้มครองถึงวันที่ 26 มีนาคม 2566 วงเงิน 60 ล้านบาท
2. ประกันภัย P&I คุ้มครองถึงวันที่ 20 กุมภาพันธ์ 2566 วงเงิน 1,000 ล้านเหรียญสหรัฐ
ทั้งนี้ กรมเจ้าท่า จะดำเนินการประสานบริษัท สมูธซี จำกัด หน่วยงานที่เกี่ยวข้อง จังหวัดสมุทรสงคราม เพื่อหารือ ในขั้นตอนของการฟื้นฟูและเยียวยาผู้ได้รับผลกระทบ ผู้ได้รับบาดเจ็บและเเสียชีวิต
วันพุธที่ 18 มกราคม 2566
18/01/2566
ธ.ก.ส. จัดแคมเปญ Lottery Rewards Plus ขึ้นเงินสลากกินแบ่งรัฐบาล  รับเลยโค้ดส่วนลด 100 บาท
ธ.ก.ส. จัดแคมเปญ Lottery Rewards Plus เพื่ออำนวยความสะดวกและมอบสิทธิพิเศษให้แก่ลูกค้า A-Rewards ที่ขึ้นเงินรางวัลสลากกินแบ่งกับ ธ.ก.ส. ตั้งแต่ 100,000 บาทขึ้นไป
ธนาคารเพื่อการเกษตรและสหกรณ์การเกษตร (ธ.ก.ส.) จัดแคมเปญ Lottery Rewards Plus เพื่ออำนวยความสะดวกและมอบสิทธิพิเศษให้แก่ลูกค้า A-Rewards ที่ขึ้นเงินรางวัลสลากกินแบ่งกับ ธ.ก.ส. ตั้งแต่ 100,000 บาทขึ้นไป (สามารถรวมยอดการขึ้นรางวัลได้ภายในงวดการขึ้นรางวัลเดียวกัน) รับเลย ! โค้ดส่วนลดแทนเงินสดแอปพลิเคชัน Shopee หรือ Lazada มูลค่า 100 บาท โดยลูกค้าต้องลงทะเบียนรับสิทธิ์ในระบบ A-Rewards ภายในงวดที่ขึ้นรางวัล และแจ้งเบอร์โทรศัพท์เพื่อรับโค้ดส่วนลดทาง SMS ตั้งแต่บัดนี้จนถึง 10 มีนาคม 2566
วันพุธที่ 18 มกราคม 2566
โฆษกรัฐบาลเผย นายกฯ ดูแลเกษตรกรไทย ช่วยผลักดันสินค้าเกษตรราคาสูงขึ้น เพิ่มรายได้เกษตรกร
โครงการประกันราคาข้าวงวดที่ 14 รัฐจ่ายเงินภายใน 18 มกราคม 2566
วันนี้ (18 มกราคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับทราบรายงานกรณีราคาพืชผลทางการเกษตรหลายรายการมีราคาที่สูงขึ้น ทำให้เกษตรกรมีรายได้เพิ่มขึ้น สืบเนื่องจากโครงการประกันรายได้ให้กับเกษตรกรของรัฐบาล ทั้งนี้สำหรับการประกันราคาข้าว รัฐบาลได้ดำเนินการ เบิกจ่ายงวดที่ 14 ให้กับเกษตรกร ที่ขึ้นทะเบียนปลูกข้าวเรียบร้อยแล้ว
โฆษกประจำสำนักนายกรัฐมนตรี กล่าวเพิ่มเติมถึงการดำเนินการของหน่วยงานที่เกี่ยวข้อง สำหรับการชดเชยส่วนต่างราคาตามโครงการประกันรายได้เกษตรกรผู้ปลูกข้าว ปี 2565/66 งวดที่ 14 สำหรับเกษตรกรกว่า 4 พันราย ที่แจ้งวันเก็บเกี่ยวระหว่างวันที่ 7-13 มกราคม 2566 โดยมีราคาเกณฑ์กลางอ้างอิงและส่วนต่างชดเชย ดังนี้ ข้าวเปลือกหอมมะลิ ตันละ 14,139.99 บาท ชดเชยตันละ 860.01 บาท ข้าวเปลือกหอมมะลินอกพื้นที่ ตันละ 13,540.74 บาท ชดเชยตันละ 459.26 บาท ข้าวเปลือกเจ้า ตันละ 9,949.63 บาท ชดเชยตันละ 50.37 บาท ซึ่งจากการดำเนินการการจ่ายส่วนต่างราคาสินค้าเกษตรให้กับเกษตรกร ในงวดที่ 1-13 รัฐบาลได้ดำเนินการจ่ายเงินชดเชยไปแล้ว กว่า 2.575 ล้านครัวเรือน
นอกจากนี้ รัฐบาลได้ทำ “การจับคู่ธุรกิจ” (Business Matching) กับผู้ประกอบการต่างประเทศ เพื่อเพิ่มกำลังซื้อให้สินค้าเกษตรของไทย อาทิ มันสำปะหลัง ข้าว หรือ ข้าวโพด รวมทั้งข้าวโพดเลี้ยงสัตว์ ซึ่งสำหรับการเบิกจ่ายเงินประกันราคาสินค้าเกษตร ในงวดที่ 14 มีสินค้าเกษตรหลายรายการ อาทิเช่น ข้าวโพด และ มันสำปะหลัง ที่มี ราคาเกณฑ์กลางอ้างอิง สูงกว่าเกณฑ์ที่รัฐบาลประกันราคา ทำให้รัฐบาลไม่ต้องจ่ายเงินประกันราคาในส่วนนี้ ซึ่งเป็นผลมาจากการดำเนินการนโบบายของรัฐบาลอย่างต่อเนื่อง สำหรับสถานการณ์การส่งออกข้าว ในปีที่ผ่านมาถึง 7.7 ล้านตัน ซึ่งสูงกว่าเป้าหมายที่ตั้งไว้ 7.5 ล้านตัน ทั้งนี้สำหรับเกษตรกรผู้ปลูกข้าว ปี 4 ราคาเกณฑ์กลางอ้างอิงตามโครงการประกันรายได้เกษตรกรผู้ปลูกข้าว ปี 2565/66 จะดำเนินการจ่ายเงินชดเชยงวดที่ 14 ภายในวันที่ 18 มกราคม 2566
“นายกรัฐมนตรียินดีกับผลการดำเนินนโยบายของรัฐบาล ส่งผลให้ราคาสินค้าเกษตรหลายตัวมีราคาสูงขึ้น โดยรัฐบาลได้จ่ายเงินส่วนต่างตามโครงการประกันรายได้ข้าวด้วยแล้ว ประกอบกับรัฐบาลได้เร่งหาตลาดให้กับเกษตรกร โดยเฉพาะตลาดส่งออกสินค้าในต่างประเทศ เพื่อทำให้สินค้าไทยติดตลาดเป็นที่ต้องการในต่างประเทศ ทำให้เกษตรกรมีรายได้เพิ่มขึ้นอย่างมั่นคง” นายอนุชาฯ กล่าว
ทั้งนี้ การตรวจสอบประกันรายได้ข้าว 65/66 จ่ายส่วนต่าง 3 ขั้นตอน ดังนี้
1. เข้าไปที่เว็บไซต์ chongkho.inbaac.com ตลอด 24 ชั่วโมง
2. กรอกเลขที่บัตรประชาชนจำนวน 13 หลัก
3. โดยระบบจะแจ้งรายละเอียดของบัญชี จำนวนเงิน และโครงการของเงินช่วยเหลือที่ได้รับ
ทั้งนี้ หากมีข้อสงสัยสามารถสอบถามได้ที่ธนาคารเพื่อการเกษตรละสหกรณ์การเกษตร ในสาขาที่มีบัญชีหรือลงทะเบียนไว้
วันพุธที่ 18 มกราคม 2566
18/01/2566
​โฆษกรัฐบาลเผย นายกฯ เตรียมลงพื้นที่ติดตามการพัฒนาเศรษฐกิจชุมชน ส่งเสริมวิถีท่องเที่ยวเชิงวัฒนธรรม ตามนโยบายรัฐบาล พร้อมเป็นประธานเปิดงานเทศกาลตรุษจีน ณ จังหวัดราชบุรี
​โฆษกรัฐบาลเผย นายกฯ เตรียมลงพื้นที่ติดตามการพัฒนาเศรษฐกิจชุมชน ส่งเสริมวิถีท่องเที่ยวเชิงวัฒนธรรม ตามนโยบายรัฐบาล พร้อมเป็นประธานเปิดงานเทศกาลตรุษจีน ณ จังหวัดราชบุรี ช่วงบ่าย 19 ม.ค. นี้
วันที่ 18 มกราคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และคณะ เตรียมลงพื้นที่ตรวจราชการ ณ จังหวัดราชบุรี ในวันพฤหัสบดีที่ 19 มกราคม 2566 โดยมีกำหนดการ ดังนี้
เวลาประมาณ 14.00 น. นายกรัฐมนตรีและคณะจะออกเดินทางโดยเฮลิคอปเตอร์ จากกองพลทหารม้าที่ 2 รักษาพระองค์ (พล.ม.2 รอ.) เขตพญาไท กรุงเทพฯ ไปยังไปยังจุดจอด ฮ. กรมการทหารช่าง (ค่ายภาณุรังษี) ตำบลพงสวาย อำเภอเมืองราชบุรี จังหวัดราชบุรี และเดินทางต่อไปยังวัดโขลงสุวรรณคีรี ตำบลคูบัว อำเภอเมืองราชบุรี จังหวัดราชบุรี เพื่อตรวจเยี่ยมการพัฒนาเศรษฐกิจวัฒนธรรมชุมชน การท่องเที่ยวเชิงวัฒนธรรม วิถีวัฒนธรรมชุมชนไท-ยวน ชุมชนคุณธรรม และกาดวิถีชุมชนคูบัว ซึ่งเป็นความร่วมมือร่วมใจของคนในชุมชนตามหลัก “บวร” เพื่อใช้เป็นสถานที่จำหน่ายสินค้าและเพิ่มรายได้ให้กับคนในชุมชน โดยมีการนำทุน 5 ประเภท ได้แก่ ทุนมนุษย์ ทุนสังคม ทุนกายภาพ ทุนธรรมชาติ และทุนการเงิน ประกอบกับทุนทางวัฒนธรรม 8 เสน่ห์ ประกอบด้วย อาหาร การแต่งกาย ที่อยู่อาศัย ประเพณี ภาษา อาชีพ ความเชื่อ และศิลปะพื้นถิ่น มาสร้างมูลค่าเพิ่ม นอกจากนี้ ยังเป็นสถานที่เผยแพร่และสืบทอดศิลปะวัฒนธรรมของชาวไท-ยวนในด้านต่าง ๆ เช่น การแต่งกาย ภาษา อาหาร และการแสดงที่เป็นเอกลักษณ์ ภายใต้สโลแกน “เดินดินกินโตก” อีกทั้งยังเป็นจุดสร้างอาชีพและรายได้ให้กับคนในชุมชน ซึ่งภูมิปัญญาการทอผ้าจกของชุมชนชาวไท-ยวน ตำบลคูบัว มีเอกลักษณ์เฉพาะตัวที่แสดงถึงความเป็นอัตลักษณ์ของชุมชนอันมีความสำคัญทั้งทางด้านวัฒนธรรม สังคม และเศรษฐกิจของประเทศ
จากนั้น เวลา 16.30 น. นายกรัฐมนตรีจะเป็นประธานเปิดงานเทศกาลตรุษจีนจังหวัดราชบุรี ณ บริเวณริมเขื่อนรัฐประชาพัฒนา อำเภอเมืองราชบุรี จังหวัดราชบุรี โดยนายกรัฐมนตรีจะเดินทางกลับถึง พล.ม.2 รอ. เขตพญาไท กรุงเทพฯ ในเวลาประมาณ 18.30 น. ทั้งนี้ กำหนดการอาจมีการเปลี่ยนแปลงตามความเหมาะสม
“สำหรับจังหวัดราชบุรี ตั้งเป้าหมายการพัฒนา พ.ศ. 2566-2570 ให้เป็น ‘เมืองเกษตรสีเขียว เศรษฐกิจเข้มแข็ง สังคมคุณภาพ’ มุ่งส่งเสริมและพัฒนาการเกษตรสีเขียวแบบครบวงจรสู่เมืองอาหารปลอดภัยอย่างมั่นคงและยั่งยืน พร้อมสร้างมูลค่าเพิ่มจากการท่องเที่ยวและบริการวิถีใหม่อย่างมีคุณภาพบนฐานอัตลักษณ์ชุมชนเชิงสร้างสรรค์ งานตรุษจีนราชบุรีจึงเป็นการเป็นการสร้างบรรยากาศด้านการท่องเที่ยวให้กับประเทศ ซึ่งกำลังมีนักท่องเที่ยวเดินทางเข้ามาในช่วงเทศกาลตรุษจีนเป็นจำนวนมาก อันจะทำให้เกิดการใช้จ่ายเงินและกระจายรายได้ รวมถึงเป็นการช่วยเหลือผู้ประกอบการและชุมชนต่าง ๆ ในจังหวัดราชบุรีตลอดจนพื้นที่ใกล้เคียง ทั้งยังเป็นการสืบทอดเอกลักษณ์ทางวัฒนธรรมของชาวไทยเชื้อสายจีนให้คงอยู่สืบไปด้วย” นายอนุชาฯ กล่าว
วันพุธที่ 18 มกราคม 2566
18/01/2566
รมต.อนุชา รุดเยี่ยมตัวแทนชาวเลเกาะหลีเป๊ะ เดินทางมาทำเนียบร้องขอความช่วยเหลือ ยืนยันรัฐบาลดำเนินการอย่างเป็นธรรม ดูแลคนไทยทุกกลุ่มอย่างเท่าเทียม
รมต.อนุชา รุดเยี่ยมตัวแทนชาวเลเกาะหลีเป๊ะ เดินทางมาทำเนียบร้องขอความช่วยเหลือ ยืนยันรัฐบาลดำเนินการอย่างเป็นธรรม ดูแลคนไทยทุกกลุ่มอย่างเท่าเทียม
วันนี้ (18 มกราคม 2566) ภายหลังร่วมประชุมคณะกรรมการแก้ไขปัญหาของขบวนการประชาชนเพื่อสังคมที่เป็นธรรม (ขปส.) ครั้งที่ 1/2566 นายอนุชา นาคาศัย รัฐมนตรีประจำสำนักนายกรัฐมนตรี ในฐานะประธานคณะอนุกรรมการประสานงานเร่งรัดติดตามการแก้ไขปัญหาของขบวนการประชาชนเพื่อสังคมที่เป็นธรรม ได้เดินทางไปพบปะกลุ่มเครือข่ายชาวเลอันดามันและชาวเลเกาะหลีเป๊ะ จำนวน 20 คน นำโดย นายเจกะพันธ์ พรหมมงคล และนายวิทัส เทพสง ที่รวมตัวกันบริเวณหน้าศูนย์รับเรื่องราวร้องทุกข์ของรัฐบาล เพื่อเข้าพบ พล.อ.ประวิตร วงษ์สุวรรณ รองนายกรัฐมนตรี เรียกร้องให้แก้ไขปัญหาเอกสารสิทธิที่ดินบนเกาะหลีเป๊ะและที่ดินสาธารณะ
นายอนุชาฯ กล่าวให้ความเชื่อมั่น ย้ำกับกลุ่มเครือข่ายชาวเลว่า ตนในนามรัฐบาลนำโดย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และมี พลเอก ประวิตร วงษ์สุวรรณ รองนายกรัฐมนตรี เป็นผู้นำการขับเคลื่อนหลักในการแก้ไขปัญหาเพื่อพี่น้องชาวหลีเป๊ะ รับทราบถึงสภาพปัญหาและความเดือดร้อนของประชาชน
นายอนุชา ย้ำกับเครือข่ายว่า การดำเนินงานเพื่อการแก้ไขปัญหาฯ อยู่ในกระบวนการประชุมหารือร่วมกันของทุกฝ่ายที่เกี่ยวข้องเพื่อให้ได้ข้อสรุป ยืนยันว่ารัฐบาลดำเนินการด้วยความเป็นธรรม พร้อมกล่าวยืนยัน รัฐบาลจะดูแลพี่น้องประชาชนทุกกลุ่มอย่างเท่าเทียม โดยคำนึงถึงประโยชน์สูงสุดของประเทศชาติเป็นหลัก ขอให้เชื่อมั่นและเชื่อในความตั้งใจที่จะแก้ไขปัญหาให้กับกลุ่มเครือข่ายฯ อย่างยุติธรรม ทั้งนี้ คณะกรรมการแก้ไขปัญหาจะมีการประชุมในวันที่ 20 ม.ค. 66 นี้ อีกครั้ง โดยจะแจ้งความคืบหน้าให้ทราบอย่างต่อเนื่อง
วันพฤหัสบดีที่ 19 มกราคม 2566
19/01/2566
โฆษกรัฐบาลเผยนายกฯ กำชับหน่วยงานที่เกี่ยวข้องดูแลราคาสินค้าในช่วงเทศกาลตรุษจีนอย่างใกล้ชิด ไม่ให้ขายเกินราคา
โฆษกรัฐบาลเผยนายกฯ กำชับหน่วยงานที่เกี่ยวข้องดูแลราคาสินค้าในช่วงเทศกาลตรุษจีนอย่างใกล้ชิด ไม่ให้ขายเกินราคา
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กำชับหน่วยงานที่เกี่ยวข้องดูแลช่วงเทศกาลตรุษจีน กำกับราคาสินค้า ลดภาระค่าครองชีพพี่น้องประชาชน
โฆษกประจำสำนักนายกรัฐมนตรีกล่าวว่า กระทรวงพาณิชย์ดำเนินการตามนโยบายนายกรัฐมนตรี จัดโครงการพาณิชย์ลดราคา ช่วยประชาชน เทศกาลตรุษจีน ปีกระต่าย (Lot 23) ซึ่งกรมการค้าภายใน กระทรวงพาณิชย์ ได้ร่วมกับผู้ประกอบการ ห้างค้าปลีก-ค้าส่ง ห้างท้องถิ่น ตลาดสดและตลาดกลางทั่วประเทศ จัดจุดจำหน่ายสินค้าตรุษจีนราคาถูก 4,600 จุด โดยกระจายทั่วประเทศตั้งแต่ 17-20 มกราคม 2566
ทั้งนี้ สินค้าที่จัดจำหน่ายมี 2 ประเภท คือ (1) ประเภทสินค้าไฮไลท์ ได้แก่ 1. ไก่ไหว้เจ้าหรือไก่ต้มสุกทั้งตัวรวมเครื่องใน กิโลกรัมละ 125 บาท 2. ไก่สด กิโลกรัมละ 65 บาท จำนวน 223,000 ตัว และ 3. ชุดไหว้ตรุษจีนหรือชุดไหว้เจ้า จำหน่ายชุดละ 99 บาท (2) ประเภทสินค้าทั่วไปที่นำมาร่วมลดราคาในช่วงเทศกาลตรุษจีน มีทั้งหมด 755 รายการ เช่น วัตถุดิบปรุงอาหาร ซอสปรุงรส ผัก ผลไม้อุปกรณ์ผลิตภัณฑ์ทำความสะอาด เครื่องครัว เป็นต้น
“นายกรัฐมนตรีติดตามสถานการณ์ราคาสินค้าในช่วงเทศกาลตรุษจีนอย่างใกล้ชิด กำชับให้หน่วยงานที่เกี่ยวข้องดูแลแลกำกับราคาสินค้าให้เป็นธรรมต่อผู้บริโภค และมุ่งหวังที่จะลดภาระค่าครองชีพให้พี่น้องชาวไทยช่วงเทศกาลตรุษจีน นอกจากนี้ ยังเน้นย้ำผู้ประกอบการไม่ให้ฉวยโอกาสขึ้นราคา หรือเอาเปรียบผู้บริโภคในช่วงเทศกาลตรุษจีนด้วย” นายอนุชาฯ กล่าว
วันพฤหัสบดีที่ 19 มกราคม 2566
นางสุขสมรวย วันทนียกุล เลขานุการรัฐมนตรีว่าการกระทรวงคมนาคม ให้สหภาพแรงงานรัฐวิสาหกิจองค์การขนส่งมวลชนกรุงเทพเข้าพบ
เนื่องในโอกาสขึ้นปีใหม่ 2566 พร้อมแนะนำ คณะกรรมการบริหารสหภาพแรงงานรัฐวิสาหกิจองค์การขนส่งมวลชนกรุงเทพชุดใหม่
นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้ นางสุขสมรวย วันทนียกุล เลขานุการรัฐมนตรีว่าการกระทรวงคมนาคม เป็นผู้แทน ให้การต้อนรับ นายบุญเหลือ ขุนพรม ประธานสหภาพแรงงานรัฐวิสาหกิจองค์การขนส่งมวลชนกรุงเทพ (สร.ขสมก.) เพื่ออวยพรในโอกาสขึ้นปีใหม่ 2566 พร้อมแนะนำคณะกรรมการบริหาร สร.ขสมก. ชุดใหม่ โดยมี นางพริ้มเพรา วงศ์สุทธิรัตน์ รองผู้อำนวยการฝ่ายบริหาร นายวิโรจน์ แหวนทองคำ ผู้ช่วยผู้อำนวยการฝ่ายบริหาร องค์การขนส่งมวลชนกรุงเทพ กองตรวจราชการ สำนักงานปลัดกระทรวงคมนาคม และสำนักงานรัฐมนตรีกระทรวงคมนาคม เข้าร่วมหารือ ในวันที่ 19 มกราคม 2566 ณ ห้องประชุมกระทรวงคมนาคม
นางสุขสมรวย วันทนียกุล ได้กล่าวว่ารัฐมนตรีว่าการกระทรวงคมนาคม ได้ฝากขอบคุณและยินดีกับคณะกรรมการบริหาร สร.ขสมก. ชุดใหม่ รวมทั้งให้กำลังใจในการทำงานของ สร.ขสมก. และบุคลากรทุกคนที่ตั้งใจทำงานในรอบปีที่ผ่านมาและเป็นกำลังสำคัญในการให้บริการประชาชน ทั้งนี้ ประธานสหภาพฯ ยืนยันว่า จะสานต่อภารกิจของกระทรวงคมนาคม และร่วมมือทำงานให้เป็นไปในทิศทางเดียวกัน
วันพฤหัสบดีที่ 19 มกราคม 2566
19/01/2566
มท.1 เผยมติ ครม.ให้ '21ม.ค ของทุกปีเป็น วันความปลอดภัยของผู้ใช้ถนน' สั่งการผู้ว่าฯ ทุกจังหวัดจัดกิจกรรมเสริมสร้างจิตสำนึกอย่างต่อเนื่อง
มท.1 เผยมติ ครม.ให้ '21ม.ค ของทุกปีเป็น วันความปลอดภัยของผู้ใช้ถนน' สั่งการผู้ว่าฯ ทุกจังหวัดจัดกิจกรรมเสริมสร้างจิตสำนึกอย่างต่อเนื่อง
วันนี้ (19 ม.ค. 66) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะประธานกรรมการและผู้อำนวยการศูนย์อำนวยการความปลอดภัยทางถนน เปิดเผยว่า คณะรัฐมนตรีได้มีมติเมื่อวันที่ 17 มกราคม 2566 เห็นชอบกำหนดให้วันที่ 21 มกราคมของทุกปี เป็น "วันความปลอดภัยของผู้ใช้ถนน"
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า เพื่อให้การขับเคลื่อนดำเนินกิจกรรมเนื่องใน "วันความปลอดภัยของผู้ใช้ถนน" ของทุกจังหวัด เกิดการเสริมสร้างการรับรู้ความเข้าใจ ทำให้พี่น้องประชาชนเกิดความตระหนักรู้และมีส่วนร่วมในการเป็นส่วนสำคัญทำให้ถนนทุกเส้นทางปลอดภัยกับประชาชนทุกคน จึงได้สั่งการไปยังผู้ว่าราชการจังหวัดทุกจังหวัดในฐานะผู้อำนวยการศูนย์อำนวยการความทางถนนจังหวัด จัดกิจกรรม "วันความปลอดภัยของผู้ใช้ถนน" ในวันที่ 21 มกราคม 2566 สร้างการรับรู้ให้กับประชาชน รวมทั้งจัดกิจกรรมรณรงค์เพื่อกระตุ้นให้เกิดกระแสอย่างกว้างขวาง ต่อเนื่องเป็นประจำทุกเดือน และรณรงค์ในรูปแบบต่าง ๆ เพื่อให้เกิดการเสริมสร้างจิตสำนึกและวินัยจราจรรวมทั้งความปลอดภัยในการใช้รถใช้ถนนในกลุ่มเด็ก นักเรียน นักศึกษา เยาวชน ตลอดจนประชาชนในพื้นที่ เพื่อให้เกิดความตระหนักและมีจิตสำนึกด้านความปลอดภัยทางถนน
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวเพิ่มเติมว่า กระทรวงมหาดไทยและศูนย์อำนวยการความปลอดภัยทางถนน มีความห่วงใยพี่น้องประชาชนผู้ใช้รถใช้ถนนทุกพื้นที่ จึงได้กำหนดมาตรการและแนวทางต่าง ๆ เช่น การบังคับใช้กฎหมาย ด้านกายภาพ และด้านอื่น ๆ ที่เกี่ยวข้อง เพื่อที่จะทำให้คนไทยทุกคนได้ปลอดภัยจากอุบัติเหตุ อันจะมีส่วนสำคัญที่จะทำให้จำนวนสถิติการเกิดอุบัติเหตุลดลง ทั้งยังเป็นการเสริมสร้างภาพลักษณ์ให้กับประเทศไทย ในการเป็นจุดหมายปลายทาง (destination) ของการท่องเที่ยวที่ปลอดภัยจากอุบัติเหตุ อันจะส่งผลให้เกิดการกระตุ้นเม็ดเงินทางเศรษฐกิจจากอุตสาหกรรมการท่องเที่ยวได้อีกด้วย
วันพฤหัสบดีที่ 19 มกราคม 2566
ทอท. รับมอบโล่รางวัลเกียรติยศ ASEAN’s Top Corporate Brand 2022
...
ทอท. รับมอบโล่รางวัลเกียรติยศ ASEAN’s Top Corporate Brand 2022
นายนิตินัย ศิริสมรรถการ กรรมการผู้อำนวยการใหญ่ บริษัท ท่าอากาศยานไทย จำกัด (มหาชน) (ทอท.) กระทรวงคมนาคม รับมอบโล่รางวัลเกียรติยศ ASEAN’s Top Corporate Brand 2022 จากศาสตราจารย์ ดร.บัณฑิต เอื้ออาภรณ์ อธิการบดี จุฬาลงกรณ์มหาวิทยาลัย ในฐานะที่ ทอท. ได้รับผลการประเมินในปี พ.ศ.2565 เป็นบริษัทที่มีมูลค่าแบรนด์องค์กรสูงสุดในประเทศไทย ในงาน ASEAN and Thailand’s Top Corporate Brands 2022 เมื่อวันที่ 18 มกราคม 2566 ณ หอประชุมจุฬาลงกรณ์มหาวิทยาลัย โดย ทอท. เป็นองค์กรที่มีมูลค่าแบรนด์สูงสุด 22,928 ล้านเหรียญสหรัฐฯ หรือ 767,669 ล้านบาท
ทั้งนี้ งานดังกล่าวจัดขึ้นโดยคณะพาณิชยศาสตร์และการบัญชี จุฬาลงกรณ์มหาวิทยาลัย เพื่อประกาศผลวิจัยองค์กรที่มีมูลค่าแบรนด์องค์กรสูงสุดในหมวดธุรกิจของทุกอุตสาหกรรมในประเทศไทย รวมทั้งบริษัทที่จดทะเบียนในตลาดหลักทรัพย์ของ ASEAN ประจำปี 2565
วันพฤหัสบดีที่ 19 มกราคม 2566
“สาธิต” ชื่นชม “โครงการจัดระบบบริการแพทย์อาสาฯ” จับมือ “Sky Doctor” ช่วยผู้บาดเจ็บฉุกเฉินรายแรก ของเกาะหมาก จ.ตราด
รัฐมนตรีช่วยว่าการกระทรวงสาธารณสุข ชื่นชม “โครงการจัดระบบบริการแพทย์อาสา รพ.สต.เกาะหมาก” จับมือ “โครงการแพทย์ฉุกเฉินทางอากาศ” (Thai Sky doctor) ช่วยนำผู้บาดเจ็บฉุกเฉินจากอุบัติเหตุตกจากที่สูง ในพื้นที่ตำบลเกาะหมาก อำเภอเกาะกูด จังหวัดตราด ส่งต่อรักษา
รัฐมนตรีช่วยว่าการกระทรวงสาธารณสุข ชื่นชม “โครงการจัดระบบบริการแพทย์อาสา รพ.สต.เกาะหมาก” จับมือ “โครงการแพทย์ฉุกเฉินทางอากาศ” (Thai Sky doctor) ช่วยนำผู้บาดเจ็บฉุกเฉินจากอุบัติเหตุตกจากที่สูง ในพื้นที่ตำบลเกาะหมาก อำเภอเกาะกูด จังหวัดตราด ส่งต่อรักษาที่โรงพยาบาลพระปกเกล้า จังหวัดจันทบุรี อย่างรวดเร็ว และได้รับการผ่าตัดจนอาการปลอดภัย
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ว่า ตำบลเกาะหมาก อำเภอเกาะกูด จังหวัดตราด เป็นแหล่งท่องเที่ยวทางทะเลที่สำคัญ ช่วงฤดูกาลท่องเที่ยวจะมีนักท่องเที่ยวทั้งชาวไทยและต่างชาติเดินทางมาเป็นจำนวนมาก ซึ่งสถานพยาบาลเพียงแห่งเดียวในพื้นที่คือ รพ.สต.เกาะหมาก มีเฉพาะพยาบาลวิชาชีพและเจ้าหน้าที่สาธารณสุข ให้การดูแลรักษาพยาบาลเบื้องต้น ผู้ป่วยที่มีภาวะวิกฤตฉุกเฉินต้องส่งต่อไปรับการรักษาโรงพยาบาลบนฝั่ง จึงได้จัดทำ “โครงการจัดระบบบริการแพทย์อาสา รพ.สต.เกาะหมาก” เพื่อเสริมความเข้มแข็งของระบบบริการทางการแพทย์และสาธารณสุขรองรับกลุ่มนักท่องเที่ยวและประชาชน โดยมีแพทย์อาสาสมัครจากจังหวัดในเขตสุขภาพที่ 6 รวมถึงตราด และแพทย์ที่สนใจจากทั่วประเทศ หมุนเวียนมาปฏิบัติงาน ขณะเดียวกัน กระทรวงสาธารณสุขได้พัฒนาระบบบริการการแพทย์ฉุกเฉินทางอากาศ (Thai Sky doctor) เพื่อช่วยลำเลียงผู้ป่วยฉุกเฉินด้วยอากาศยาน โดยเฉพาะพื้นที่ห่างไกล ทุรกันดาร ภูเขา ทะเล และเกาะ ให้ได้รับการรักษาอย่างรวดเร็ว
ดร.สาธิต กล่าวต่อว่า เมื่อวานนี้ (18 มกราคม 2566) ศูนย์รับแจ้งเหตุและสั่งการจังหวัดตราด ได้ประสาน ขอรับการสนับสนุนเฮลิคอปเตอร์เพื่อรับผู้ป่วยชาย อายุ 40 ปี ตกจากที่สูง กระดูกหัก จาก รพ.สต.เกาะหมาก เพื่อส่งรักษาต่อที่ โรงพยาบาลพระปกเกล้า จังหวัดจันทบุรี จึงมีการประสานศูนย์นเรนทร สถาบันการแพทย์ฉุกเฉินแห่งชาติ เพื่อขอรับการสนับสนุนอากาศยาน จากกองบัญชาการป้องกัน ซึ่งเป็นปฏิบัติการครั้งแรกของโครงการจัดระบบบริการแพทย์อาสา รพ.สต.เกาะหมาก ร่วมกับโครงการแพทย์ฉุกเฉินทางอากาศ ภายหลังที่มีการซักซ้อมแผนเพื่อพัฒนาศักยภาพผู้ปฏิบัติการแพทย์ฉุกเฉินด้านการกู้ชีพทางน้ำและการลำเลียงทางอากาศ ไปเมื่อวันที่ 3 พฤศจิกายน 2565 ที่ผ่านมา
“การปฏิบัติภารกิจครั้งนี้ เป็นรายแรกของเกาะหมาก จังหวัดตราด ได้รับความร่วมมืออย่างดีจากทุกภาคส่วนทั้งกองทัพเรือ กองบัญชาการป้องกันชายแดนจันทบุรีและตราด ในการสนับสนุนเฮลิคอปเตอร์ รวมถึงเจ้าหน้าที่ผู้เกี่ยวข้อง ทำให้ส่งผู้บาดเจ็บไปรับการรักษาต่อที่โรงพยาบาลพระปกเกล้า จังหวัดจันทบุรี ได้อย่างรวดเร็ว ผู้ป่วยได้รับการผ่าตัดและมีอาการปลอดภัย นอกจากนี้ ยังเป็นการสร้างความเชื่อมั่นให้กับนักท่องเที่ยวและประชาชนในพื้นที่ว่าเมื่อเกิดเหตุฉุกเฉินจะได้รับบริการที่มีคุณภาพและรวดเร็ว” ดร.สาธิตกล่าว
****************************** 19 มกราคม 2566
วันพฤหัสบดีที่ 19 มกราคม 2566
19/01/2566
รมว.สุชาติ ส่ง ‘ที่ปรึกษา’ เปิดกิจกรรมสร้างความเข้มแข็งชมรมแรงงานนอกระบบ สร้างการรับรู้กฎหมายแรงงาน เข้าถึงสิทธิความคุ้มครอง
รมว.สุชาติ ส่ง ‘ที่ปรึกษา’ เปิดกิจกรรมสร้างความเข้มแข็งชมรมแรงงานนอกระบบ สร้างการรับรู้กฎหมายแรงงาน เข้าถึงสิทธิความคุ้มครอง
วันที่19มกราคม2566นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานในพิธีเปิดการประชุมชี้แจงกิจกรรมสร้างความเข้มแข็งชมรมแรงงานนอกระบบประจำปี2566โดยมีนายกองค์การบริหารส่วนตำบลบ้านหม้อหัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรีและผู้เข้าร่วมการประชุมร่วมต้อนรับณห้องประชุมเอนกประสงค์องค์การบริหารส่วนตำบลบ้านหม้ออำเภอเมืองเพชรบุรีจังหวัดเพชรบุรี
นางธิวัลรัตน์กล่าวว่ากระทรวงแรงงานภายใต้การกำกับดูแลของท่านสุชาติชมกลิ่นรัฐมนตรีว่าการกระทรวงแรงงานได้ให้ความสำคัญกับการยกระดับคุณภาพชีวิตแรงงานนอกระบบด้วยสถานการณ์ด้านแรงงานนอกระบบมีการขยายตัวเพิ่มขึ้นอย่างต่อเนื่องแรงงานนอกระบบถือว่าเป็นกำลังแรงงานที่มีขนาดใหญ่ที่สุดของประเทศและมีบทบาทสำคัญในการขับเคลื่อนเศรษฐกิจสังคมและความมั่นคงของประเทศจึงมีความจำเป็นต้องสร้างความรู้ความเข้าใจเกี่ยวกับกฎหมายแรงงานและมุ่งเน้นให้แรงงานนอกระบบทุกคนได้รับสิทธิประโยชน์ตามกฎหมายให้สามารถเข้าถึงบริการทางสังคมพร้อมทั้งได้รับการคุ้มครองอย่างทั่วถึงและเป็นธรรมเทียบเท่าแรงงานในระบบส่งผลให้แรงงานมีความมั่นคงและคุณภาพชีวิตที่ดีอย่างยั่งยืน
นางธิวัลรัตน์กล่าวต่อว่าการประชุมชี้แจงกิจกรรมสร้างความเข้มแข็งชมรมแรงงานนอกระบบในครั้งนี้จัดขึ้นโดยสำนักงานสวัสดิการและคุ้มครองแรงงานจังหวัดเพชรบุรีเพื่อเป็นการเสริมสร้างภาคีเครือข่ายแรงงานนอกระบบร่วมเป็นกลไกในการขับเคลื่อนภารกิจของกรมสวัสดิการและคุ้มครองแรงงานและมีส่วนร่วมในการพัฒนาการทำงานที่มีคุณค่าสามารถเข้าถึงสิทธิและการให้บริการทางสังคมพร้อมทั้งได้รับการคุ้มครองอย่างทั่วถึงและเป็นธรรมสำนักงานสวัสดิการและคุ้มครองแรงงานจังหวัดเพชรบุรีจึงมีกระบวนการส่งเสริมความเข้มแข็งและพัฒนาเครือข่ายแรงงานนอกระบบให้มีองค์ความรู้และทักษะด้านความปลอดภัยอาชีวอนามัยและสภาพแวดล้อมในการทำงานรวมทั้งสามารถนำไปประยุกต์ใช้ในดำรงชีวิตและถ่ายทอดองค์ความรู้ให้แก่ผู้ที่เกี่ยวข้องได้ต่อไป
+++++++++++++++++++
กองเผยแพร่และประชาสัมพันธ์
19มกราคม2566
วันพฤหัสบดีที่ 19 มกราคม 2566
หารือแนวทางการขับเคลื่อนการพัฒนาระบบราชการ
หารือแนวทางการขับเคลื่อนการพัฒนาระบบราชการ
19 ม.ค. 2566 - ศ.พิเศษ วิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม เป็นประธานการประชุมหารือแนวทางการขับเคลื่อนการพัฒนาระบบราชการ ระหว่าง สำนักงานคณะกรรมการพัฒนาระบบราชการ (ก.พ.ร.) และกระทรวงดิจิทัลเพื่อเศรษฐกิจและสังคม (ดีอีเอส) โดยมีนางสาวอ้อนฟ้า เวชชาชีวะ เลขาธิการ ก.พ.ร. และคณะผู้บริหาร หน่วยงานในสังกัดกระทรวงดีอีเอส รวมทั้งเจ้าหน้าที่ที่เกี่ยวข้อง เข้าร่วม ณ ห้องประชุม MDES 1 ชั้น 9 กระทรวงดิจิทัลเพื่อเศรษฐกิจและสังคม
__________________
วันพฤหัสบดีที่ 19 มกราคม 2566
บีโอไอหารืออุตสาหกรรมอิเล็กทรอนิกส์โลก
บีโอไอหารืออุตสาหกรรมอิเล็กทรอนิกส์โลก
บีโอไอหารืออุตสาหกรรมอิเล็กทรอนิกส์โลก
เมื่อเร็ว ๆนี้ นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน (กลาง) หม่อมหลวงชโยทิต กฤดากร ผู้แทนการค้าไทย (ที่ 6 จากขวา) พร้อมด้วยนายนฤตม์ เทอดสถีรศักดิ์ เลขาธิการบีโอไอ (ที่ 5 จากขวา) และนายชนินทร์ ขาวจันทร์ รองเลขาธิการบีโอไอ (ที่ 4 จากขวา) และคณะผู้แทนจากสภาอุตสาหกรรม ให้การต้อนรับ นายจอห์น นัฟเฟอร์ ประธานและประธานเจ้าหน้าที่บริหารสมาคมอุตสาหกรรมเซมิคอนดักเตอร์ หรือSemiconductor Industry Association (SIA) จากประเทศสหรัฐอเมริกา และคณะฯ เพื่อประชุมหารือเกี่ยวกับอุตสาหกรรมอิเล็กทรอนิกส์ของโลก ภาวะการกีดกันทางการค้าและการลงทุนระหว่างประเทศมหาอำนาจ รวมถึงความเปลี่ยนแปลงของห่วงโซ่อุปทาน (Supply Chain)แนวทางการสร้างโอกาส ความร่วมมือระหว่างกันในการยกระดับอุตสาหกรรมของประเทศไทย
วันพฤหัสบดีที่ 19 มกราคม 2566
19/01/2566
เริ่มวันนี้ ขสมก.จัดรถ Shuttle Bus บริการฟรี! เชื่อมต่อสถานีกลางกรุงเทพอภิวัฒน์-หัวลำโพง ตั้งแต่เวลา 04.30-23.00 น.
เริ่มวันนี้ ขสมก.จัดรถ Shuttle Bus บริการฟรี! เชื่อมต่อสถานีกลางกรุงเทพอภิวัฒน์-หัวลำโพง ตั้งแต่เวลา 04.30-23.00 น.
วันที่ 19 มกราคม 2566 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามที่การรถไฟแห่งประเทศไทย ได้ปรับเปลี่ยนสถานีต้นทางปลายทางของขบวนรถไฟทางไกล สายเหนือ ใต้ อีสาน ทั้งขบวนรถด่วนพิเศษ รถด่วน รถเร็ว จำนวน 52 ขบวน มาที่สถานีกลางกรุงเทพอภิวัฒน์ โดยเริ่มจะจำหน่ายตั๋วโดยสารอย่างเต็มรูปแบบ ตั้งแต่ 19 มกราคม นี้ เป็นต้นไป
นางสาวรัชดา กล่าวว่า องค์การขนส่งมวลชนกรุงเทพ (ขสมก.) ได้จัดเดินรถ Shuttle Bus บริการฟรี! เส้นทาง “สถานีกลางกรุงเทพอภิวัฒน์-สถานีรถไฟกรุงเทพ (หัวลำโพง) (ทางด่วน)” รองรับการเปิดให้บริการรถไฟทางไกล จำนวน 52 ขบวน ที่สถานีกลางกรุงเทพอภิวัฒน์ ตั้งแต่วันที่ 19 มกราคม เป็นต้นไป เพื่ออำนวยความสะดวกให้แก่ประชาชนในการเดินทาง เชื่อมต่อระหว่างสถานีรถไฟทั้ง 2 แห่ง
สำหรับรถ Shuttle Bus ที่ให้บริการฟรีนี้ มีจำนวน 6 คัน เป็นรถโดยสารปรับอากาศ NGV แบบชานต่ำ (Low Floor) มีท่าต้นทาง 2 แห่ง คือ สถานีกลางกรุงเทพอภิวัฒน์ และสถานีรถไฟกรุงเทพ (หัวลำโพง) ให้บริการตั้งแต่เวลา 04.30-23.00 น. โดยปล่อยรถคันแรกจากสถานีกลางกรุงเทพอภิวัฒน์ และสถานีรถไฟกรุงเทพ (หัวลำโพง) เวลา 04.30 น. ความถี่ในการปล่อยรถ ทุกๆ 30 นาที หรือตามจำนวนเที่ยวที่ขบวนรถไฟมาถึงสถานี ทั้งนี้ เฉพาะวันที่ 19 มกราคม 2566 จะให้บริการตั้งแต่ เวลา 12.00-23.00 น. สอบถามข้อมูลเพิ่มเติมทื่ สายด่วน ขสมก. โทร.1348
"รัฐบาลเล็งเห็นถึงความสำคัญของการพัฒนาโครงสร้างพื้นฐานด้านคมนาคมขนส่งเพื่อรองรับการเดินทางของประชาชนให้มีประสิทธิภาพ และแก้ไขปัญหาด้านการจราจร เชื่อมต่อการเดินทางจากใจกลางกรุงเทพมหานครสู่ปริมณฑล รวมถึงเชื่อมโยงต่อไปยังทุกภูมิภาคทั่วประเทศ ยกระดับคุณภาพชีวิต มุ่งพัฒนาประเทศอย่างบูรณาการ" นางสาวรัชดา ย้ำ
วันพฤหัสบดีที่ 19 มกราคม 2566
พม. เร่งช่วยเหลือเยียวยาเด็กถูกล่วงละเมิด ที่ จ.นครราชสีมา และ จ.พัทลุง
พม. เร่งช่วยเหลือเยียวยาเด็กถูกล่วงละเมิด ที่ จ.นครราชสีมา และ จ.พัทลุง
กรณีการนำเสนอข่าวครูสอนศิลปะของโรงเรียนแห่งหนึ่งที่จังหวัดนครราชสีมา มีเพศสัมพันธ์กับเด็กนักเรียนหญิงชั้นมัธยมศึกษาปีที่ 3 - 5 พร้อมทั้งถ่ายคลิป และข่าวครูอัตราจ้างล่วงละเมิดและอนาจารเด็กกว่า 20 คน ที่จังหวัดพัทลุง นั้น
วันนี้ (18 ม.ค. 66) นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า กรณีเกิดเหตุที่จังหวัดนครราชสีมา เจ้าหน้าที่กระทรวง พม. ของสำนักงานพัฒนาสังคมและความมั่นคงของมนุษย์จังหวัดนครราชสีมา (สนง.พมจ.นครราชสีมา) และบ้านพักเด็กและครอบครัว (บพด.) จังหวัดนครราชสีมา ได้ร่วมกันลงพื้นที่เพื่อประชุมทีมสหวิชาชีพเรียบร้อยแล้ว และหารือแนวทางการช่วยเหลืออย่างเร่งด่วน โดย บพด.จังหวัดนครราชสีมาจะเข้าคุ้มครองสิทธิแก่เด็กและครอบครัว โดยจะจัดหาที่พักชั่วคราวเพื่อความปลอดภัย และ สนง.พมจ.นครราชสีมา จะลงพื้นที่เยี่ยมบ้านและพูดคุยข้อเท็จจริงเพื่อประเมินทางสังคมกับครอบครัว และวางแผนการให้ความช่วยเหลือตามภารกิจของกระทรวง พม. ต่อไป นอกจากนี้ โรงพยาบาลโนนสูงจะประเมินสุขภาพจิตให้กับเด็กผู้เสียหายรวมทั้งผู้ปกครอง และโรงเรียนของเด็กจะช่วยคงสถานภาพทางการศึกษาและให้เด็กสามารถเรียนออนไลน์จนกว่าจะจบภาคการศึกษานี้ โดยคณะครูจะจัดทำใบงานรวมทั้งการสอบต่างๆ อีกทั้งโรงเรียนและเขตพื้นที่การศึกษาจะแต่งตั้งคณะกรรมการสืบข้อเท็จจริงต่อไป
นายอนุกูล กล่าวเพิ่มเติมว่า สำหรับเหตุการณ์ที่จังหวัดพัทลุง เจ้าหน้าที่กระทรวง พม. ของ สนง.พมจ.พัทลุง จะพาเด็กผู้เสียหายไปเยียวยาสภาพจิตใจและพักฟื้นที่ บพด.จังหวัดพัทลุง เพื่อความปลอดภัยและให้แพทย์เฝ้าสังเกตการณ์อย่างใกล้ชิด อีกทั้งให้นักสังคมสงเคราะห์และนักจิตวิทยาดูแลเยียวยาสภาพจิตใจ พร้อมประสานโรงเรียนช่วยจัดการเรียนการสอนให้เป็นไปตามหลักสูตร โดยไม่ส่งผลกระทบต่อการเรียน ส่วนเรื่องคดีความจะช่วยติดตามให้เป็นไปตามกระบวนการทางกฎหมายต่อไป
หากพบเห็นเด็กถูกล่วงละเมิดทางเพศหรือถูกกระทำความรุนแรง สามารถแจ้งเหตุ 24 ชม. ได้ที่ศูนย์ช่วยเหลือสังคม สายด่วน พม. โทร 1300 และแอปพลิเคชั่น "คุ้มครองเด็ก" หรือติดต่อ สนง.พมจ. และ บพด. ทุกจังหวัดทั่วประเทศ
#ช่วย24ชั่วโมง
#พม24ชม
#ข่าวพม